CELEX: 32014R1161
Language: lt
Date: 2014-10-30 00:00:00
Title: 2014 m. spalio 30 d. Komisijos reglamentas (ES) Nr. 1161/2014, kuriuo Tarybos reglamentas (EEB) Nr. 3821/85 dėl kelių transporto priemonėse naudojamų tachografų priderinamas prie technikos pažangos  Tekstas svarbus EEE

31.10.2014   
            
            
               LT
            
            
               Europos Sąjungos oficialusis leidinys
            
            
               L 311/19
            
         KOMISIJOS REGLAMENTAS (ES) Nr. 1161/2014
   2014 m. spalio 30 d.
   kuriuo Tarybos reglamentas (EEB) Nr. 3821/85 dėl kelių transporto priemonėse naudojamų tachografų priderinamas prie technikos pažangos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1985 m. gruodžio 20 d. Tarybos reglamentą (EEB) Nr. 3821/85 (1) dėl kelių transporto priemonėse naudojamų tachografų, ypač į jo 17 straipsnį,
   kadangi:
   
               (1)
            
            
               Reglamento (EEB) Nr. 3821/85 dėl kelių transporto priemonėse naudojamų tachografų IB priede nustatytos skaitmeninių tachografų konstravimo, bandymo, įrengimo ir tikrinimo techninės specifikacijos;
            
         
               (2)
            
            
               Komisijos reglamentu (EB) Nr. 68/2009 (2) nustatytas adapteris, kaip laikinas sprendimas iki 2013 m. gruodžio 31 d., kad pagal Reglamento (EEB) Nr. 3821/85 IB priedą tachografus būtų galima įrengti M1 ir N1 klasių transporto priemonėse;
            
         
               (3)
            
            
               Reglamentas (EEB) Nr. 3821/85 pakeistas Europos Parlamento ir Tarybos reglamentu (ES) Nr. 165/2014 (3) dėl kelių transporto priemonėse naudojamų tachografų; jo teisėkūros procedūra užbaigta 2014 m. sausio 15 d.;
            
         
               (4)
            
            
               Reglamento (ES) Nr. 165/2014 5 konstatuojamojoje dalyje numatyta, kad Komisija apsvarstys M1 ir N1 klasių transporto priemonių adapterio galiojimo laikotarpio pratęsimą iki 2015 m. ir iki tų pačių metų išsamiau apsvarstys ilgalaikį sprendimą dėl M1 ir N1 klasių transporto priemonių;
            
         
               (5)
            
            
               Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Skaitmeninis tachografas – būsimos veiklos gairės“ (4), kuris buvo pridėtas prie Reglamento (ES) Nr. 165/2014 pasiūlymo, numatyta priedus ir priedėlius parengti ir priimti per dvejus metus po Reglamento (ES) Nr. 165/2014 priėmimo;
            
         
               (6)
            
            
               Reglamento (ES) Nr. 165/2014 techninėse specifikacijose turėtų būti pateiktas nuolatinis sprendimas dėl adapterio. Todėl, taikant pagrįsto lūkesčio principą, galimybė naudoti adapterius M1 ir N1 klasių transporto priemonėse turėtų būti pratęsta bent iki šių techninių priedų ir priedėlių priėmimo;
            
         
               (7)
            
            
               atsižvelgiant į tai, kad reikalavimas Nr. 172 nustojo galioti 2013 m. gruodžio 31 d., sprendimas dėl adapterio turėtų galioti atgaline data nuo tos datos;
            
         
               (8)
            
            
               šiame sprendime numatytos priemonės atitinka Reglamento (EEB) Nr. 3821/85 18 straipsniu įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 3821/85 IB priedas iš dalies keičiamas taip:
   
                
            
            
               I dalies „Apibrėžimai“ rr punkto pirmojoje įtraukoje data „2013 m. gruodžio 31 d.“ pakeičiama data „2015 m. gruodžio 31 d.“
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 370, 1985 12 31, p. 8.
   
      (2)  2009 m. sausio 23 d. Komisijos reglamentas (EB) Nr. 68/2009, kuriuo devintąjį kartą su technikos pažanga derinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų (OL L 21, 2009 1 24, p. 3).
   
      (3)  2014 m. vasario 4 d. Europos Parlamento ir Tarybos reglamentas (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1).
   
      (4)  COM(2011) 454 galutinis.